“พาณิชย์” เปิดตัวเลข “เงินเฟ้อ” ต.ค. พุ่ง 5.98%
“กระทรวงพาณิชย์” เผยตัวเลขดัชนีราคาผู้บริโภคทั่วไป (CPI) หรืออัตราเงินเฟ้อทั่วไป เพิ่มขึ้น 5.98% อย่างไรก็ตาม สนค.คาดว่าอัตราเงินเฟ้อช่วง 2 เดือนที่เหลือปีนี้ (พ.ย.-ธ.ค.) แนวโน้มชะลอตัวลง
“กระทรวงพาณิชย์” เผยตัวเลขดัชนีราคาผู้บริโภคทั่วไป (CPI) หรืออัตราเงินเฟ้อทั่วไป เพิ่มขึ้น 5.98% อย่างไรก็ตาม สนค.คาดว่าอัตราเงินเฟ้อช่วง 2 เดือนที่เหลือปีนี้ (พ.ย.-ธ.ค.) แนวโน้มชะลอตัวลง
7 พ.ย. 2565

สำนักงานนโยบายและยุทธศาสตร์การค้า หรือ สนค. กระทรวงพาณิชย์ เปิดเผยว่า ดัชนีราคาผู้บริโภคทั่วไป (CPI) หรืออัตราเงินเฟ้อทั่วไปเดือนตุลาคม 2565 อยู่ที่ 108.06 เพิ่มขึ้น 5.98% เมื่อเทียบกับงวดเดียวของปีก่อน และเพิ่มขึ้น 0.33% จากเดือนกันยายน 2565 อยู่ที่ 107.70 ส่งผลให้อัตราเงินเฟ้อเฉลี่ย 10 เดือนแรกของปีนี้ (มกราคม-ตุลาคม 2565) เพิ่มขึ้น 6.15% จากช่วงเดียวกันของปีก่อน
ขณะที่ดัชนีราคาผู้บริโภคพื้นฐาน (Core CPI) หรืออัตราเงินเฟ้อพื้นฐาน เดือนตุลาคม 2565 อยู่ที่ 103.78 เพิ่มขึ้น 3.17%  จากเดือนเดียวกันของปีก่อน และเพิ่มขึ้น 0.05% จากเดือนกันยายน 2565 ส่งผลให้อัตราเงินเฟ้อพื้นฐานเฉลี่ย 10 เดือนแรกของปีนี้ เพิ่มขึ้น 2.35% จากช่วงเดียวกันของปีก่อน โดยอัตราเงินเฟ้อในเดือนตุลาคม 2565 เพิ่มขึ้น 5.98% เป็นการชะลอตัวลงต่อเนื่องติดต่อกัน 2 เดือน และ สนค.คาดว่าอัตราเงินเฟ้อในช่วง 2 เดือนที่เหลือของปีนี้ (พฤศจิกายน-ธันวาคม 2565) ยังมีแนวโน้มชะลอตัวลง